**Tájékoztató a 2022. évi népszámlálásról**

A Központi Statisztikai Hivatal (KSH) **2022. október 1. és november 28. között** Magyarország területén népszámlálást tart.

Ez a statisztikai adatfelvétel teljes körű képet nyújt a népesség és a lakásállomány jellemzőiről. A népszámlálásra vonatkozó legfontosabb szabályokat, beleértve a gyűjtendő adatok körét, a 2022. évi népszámlálásról szóló 2018. évi CI. törvény (népszámlálási törvény) írja elő.

**Az adatszolgáltatás** – *az egészségi állapotra, a fogyatékosságra, a vallásra, az anyanyelvre és a nemzetiségre vonatkozó adatkörök kivételével* – **kötelező.**

A népszámlálást megelőzően a **Központi Statisztikai Hivatal (KSH)** a népszámlálás részleteiről, a válaszadás módozatairól (pl. az online internetes kitöltéshez szükséges egyedi azonosítóról) **felkérő levelet** fog küldeni valamennyi magyarországi címre.

**A postai kézbesítés és a számlálóbiztosok munkájának megkönnyítése céljából is kérjük a lakosságot, hogy a házszámokat pontosan tüntessék fel az ingatlanokon.**

**Az adatszolgáltatás három módon teljesíthető:**

* **2022. október 1. és október 16.** között: **internetes önkitöltési időszak** (*az online kitöltött kérdőíveket az adatgyűjtő rendszer 2022. október 16. éjfélig fogadja el*)
* **2022. október 17. és november 20.** között: **számlálóbiztosok általi személyes adatgyűjtés** *(azon lakosok körében, akik nem töltötték ki az online kérdőívet)*
* **2022. november 21. és november 28.** között: **pótösszeírás az önkormányzati hivatalban** (*azon kimaradt lakosok számára, akik az előző két lehetőség közül egyikkel sem éltek)*

*A népszámlálással kapcsolatos további információk elérhetők:*

az Önkormányzat honlapján ([www.lebeny.hu](http://www.lebeny.hu)) és a KSH honlapján <https://www.ksh.hu/nepszamlalas2022>

Lébényi Közös Önkormányzati Hivatal